
A fiskális visszacsatolási szabály hatásának vizsgálata DSGE modellkeretben

TDK dolgozatunkban az általunk megépített dinamikus sztochasztikus általános egyensúlyi modellekben vizsgáltuk meg a kormányzati kiadási sokkok hatását úgy, hogy a kormányzat meghatározott adósság- és adószabályokkal tudott beavatkozni és visszafogni kiadásait, ha az államadósság túlságosan magas volt, így endogénként szerepeltettük a fiskális politikai változókat. Arra a releváns kérdésre kerestük a választ, hogy ennek az ún. fiskális visszacsatolási szabálynak a beépítése mennyire változtatja meg a kormányzati kiadási sokkok hatását a gazdasági szereplők viselkedésére, különös tekintettel a háztartások fogyasztására. Továbbá, hogy mennyire tudja a jövőben várt fiskális konszolidáció felerősíteni a jelenlegi kormányzati expanzió hatásait.



